с тютюневи изделия
 1.
 Потребителската опаковка съгласно определението в член 2, точка 30 от Директива 2014/40/ЕС („потребителска опаковка“) и външната опаковка съгласно определението в член 2, точка 29 от Директива 2014/40/ЕС („външна опаковка“) за тютюневи изделия с филтри, която има площ 10 cm2 или по-голяма; и опаковката на филтри, продавани за употреба в комбинация с тютюневи изделия, която има площ 10 cm2 или по-голяма, трябва да носят следната печатна маркировка:
 Забележка
 :
 Черната линия, която обрамчва маркировката, не е част от нея. Тя служи само за да открои спрямо бялата страница тънката бяла линия, която обрамчва маркировката.
 Чрез дерогация от първото изречение от настоящата точка маркировката на потребителската опаковка и външната опаковка на тютюневи изделия с филтри и на опаковката на филтри, продавани за употреба в комбинация с тютюневи изделия, пуснати на пазара преди 4 юли 2022 г., може да се прикрепи със стикери.
 2.
 Маркировката трябва да отговаря на изискванията на настоящата точка.
 а.
 Разположение на маркировката
 i.
 Тютюневи изделия с филтри
 Маркировката се поставя хоризонтално върху външната задна повърхност на потребителската опаковка и върху външната опаковка.
 Ако маркировката с минимален размер не може да се вмести хоризонтално върху външната задна повърхност на потребителската опаковка, тя може да се завърти на 90 ° и да се постави вертикално върху задната повърхност или върху която и да било от външните странични повърхности на потребителската опаковка. Във всички случаи тя трябва да се вижда ясно.
 Полетата на маркировката не може да се разделят.
 Маркировката не може да нарушава по никакъв начин видимостта на здравните предупреждения, които се изискват съгласно Директива 2014/40/ЕС.
 Маркировката не може да е изцяло или частично покрита с други етикети или бандероли.
 Когато потребителската опаковка или външната опаковка се отваря в съответствие с инструкциите, маркировката не бива да се разкъсва или да става нечетима.
 ii.
 Филтри, продавани за употреба в комбинация с тютюневи изделия
 Маркировката се поставя хоризонтално върху външната предна или горна повърхност на опаковката — в зависимост от това коя от тях се вижда по-ясно.
 Ако маркировката с минимален размер не може да се вмести изцяло върху външната предна или горна повърхност на опаковката, тя може да се постави хоризонтално частично върху две страни на опаковката, т.е. върху горната и предната, или върху предната и страничната — в зависимост от това коя от тях се вижда по-ясно.
 Ако поради формата или размера на опаковката не е възможно маркировката да се постави хоризонтално, тя може да се завърти на 90 ° и да се постави вертикално.
 Полетата на маркировката не може да се разделят.
 Когато опаковката се отваря в съответствие с инструкциите, маркировката не бива да се разкъсва или да става нечетима.
 б.
 Размер на маркировката
 Маркировката се състои от две полета — червено и синьо, които имат еднакви размери и са разположени едно до друго, и едно правоъгълно черно поле, което съдържа информационния текст „ФИЛТЪРЪТ СЪДЪРЖА ПЛАСТМАСА“ и е разположено под двете полета с еднакви размери. Отношението между височината и дължината на маркировката е 1:2.
 i.
 Тютюневи изделия с филтри
 Ако площта на външната задна повърхност